KOMISSION ASETUS (EY) N:o 158/96,

annettu 30 päivänä tammikuuta 1996,

kiintiöitä suuremman tuotannon soveltamista koskevista yksityiskohtaisista säännöistä sokerialalla annetun asetuksen (ETY) N:o 2670/81 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1101/95 (2), ja erityisesti sen 26 artiklan 3 kohdan,

sekä katsoo, että

asetuksen (ETY) N:o 1785/81 26 artiklassa säädetään, että C-sokeria, C-isoglukoosia ja C-inuliinisokeria ei saa myydä yhteisön sisämarkkinoilla ja ne on vietävä sellaisinaan ennen kyseisen markkinointivuoden päättymistä seuraavaa 1 päivää tammikuuta; mainitussa artiklassa säädetään lisäksi sellaisen C-sokerin, C-isoglukoosin ja C-inuliinisiirapin määrän perimisestä, jonka vientiä sellaisenaan vaaditussa määräajassa ei ole todistettu myöhemmin määriteltävänä päivänä,

asetuksella (ETY) N:o 1785/81 säädelty sokerialan yhteinen markkinajärjestely on laajennettu koskemaan CN-koodeihin ex 1702 60 90 ja 1702 90 80 kuuluvaa inuliinisiirappia; tämän vuoksi tuotantokiintiöjärjestelmää, josta siinä säädetään, sovelletaan tähän tuotteeseen; tämän vuoksi olisi myös muutettava komission asetus (ETY) N:o 2670/81 (3), sellaisena kuin se on viimeksi muutettuna asetuksella (ETY) N:o 1754/93 (4),

Uruguayn kierroksen monenvälisten kauppaneuvottelujen yhteydessä tehty maataloussopimus johti erityisesti sokerialan yhteisessä markkinajärjestelyssä määrättyjen muuttuvien tuontimaksujen poistamiseen 1 päivästä heinäkuuta 1995 alkaen; sen vuoksi olisi syytä tästä lähtien määrittää edellä mainitun maksun perimisen osalta tämä jälkimmäinen määrä tekemällä viittaus kyseisen tuotteen tuontimaksuihin,

kokemus on osoittanut, että kiinteän maksun periminen sokerin tai isoglukoosin vientikorvausten yhteydessä ei ole enää perusteltua, ja

tässä asetuksessa säädetyt toimenpiteet ovat sokerin hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 2670/81 seuraavasti:

1. Korvataan 1 artiklan 1 kohta seuraavasti:

"1. Asetuksen (ETY) N:o 1785/81 26 artiklan 1 kohdassa tarkoitetun viennin katsotaan tapahtuneen, jos

a) tuottajana olevan jäsenvaltion toimivaltaisella viranomaisella on 2 artiklassa tarkoitettu todiste C-sokerin, C-isoglukoosin tai C-inuliinisiirapin viejänä olevasta jäsenvaltioista riippumatta, sanotun kuitenkaan rajoittamatta tämän asetuksen muiden säännösten soveltamista;

b) viejänä oleva jäsenvaltio hyväksyy kyseisen vienti-ilmoituksen ennen sitä markkinointivuotta seuraavan tammikuun ensimmäistä päivää, jona C-sokeri, C-isoglukoosi tai C-inuliinisiirappi on tuotettu;

c) C-sokeri, C-isoglukoosi tai C-inuliinisiirappi tai vastaava määrä 2 artiklan 3 kohdan merkityksessä on lähtenyt yhteisön tullialueelta viimeistään 60 päivän määräajan kuluessa b kohdassa tarkoitetusta 1 päivästä tammikuuta laskettuna;

d) tuote on viety ilman tukea ja maksua denaturoimattomana valkoisena sokerina tai raakasokerina tai CN-koodeihin 1702 60 90 ja 1704 90 99 kuuluvina kiinteässä muodossa olevasta sokerista saatuina siirappeina sellaisenaan olevana isoglukoosina tai sellaisenaan olevana inuliinisiirappina.

Lukuun ottamatta ylivoimaista estettä, jos kaikki ensimmäisessä alakohdassa säädetyt edellytykset eivät täyty, kyseistä C-sokerin, C-isoglukoosin tai C-inuliinisiirapin määrää pidetään sisämarkkinoilla myytynä.

Ylivoimaisen esteen sattuessa sen jäsenvaltion toimivaltainen toimielin, jonka alueella C-sokeri, C-isoglukoosi tai C-inuliinisiirappi on tuotettu, toteuttaa tarvittavat toimenpiteet asianosaisen ilmoittamat asianhaarat huomioon ottaen.

Kun C-sokeri, C-isoglukoosi tai C-inuliinisiirappi on viety muun jäsenvaltion alueelta kuin sen, jossa se on tuotettu, nämä toimenpiteet toteutetaan tarvittaessa tämän jäsenvaltion toimivaltaisten viranomaisten tarvittaessa antaman lausunnon jälkeen."

2. Muutetaan 2 artikla seuraavasti:

a) korvataan 1 kohdan ensimmäinen alakohta seuraavasti:

"1. Todiste siitä, että kyseinen valmistaja on täyttänyt 1 artiklan 1 kohdassa tarkoitetut edellytykset, on toimitettava sen jäsenvaltion toimivaltaiselle toimielimelle, jossa C-sokeri, C-isoglukoosi tai C-inuliinisiirappi on tuotettu, ennen sitä markkinointivuotta seuraavaa 1 päivää huhtikuuta, jona se on tuotettu.";

b) korvataan 2 kohdan ensimmäisen alakohdan c alakohta seuraavasti:

"c) valmistajan ilmoitus, jolla tämä todistaa tuottaneensa C-sokerin, C-isoglukoosin tai C-inuliinisiirapin.";

c) korvataan 2 kohdan toinen alakohta seuraavasti:

"Kyseinen valmistaja voi kuitenkin korvata vietävän C-sokerin tai saman fruktoosipitoisuuden omaavan C-isoglukoosin vastaavasti toisella saman jäsenvaltion alueelle sijoittautuneen valmistajan tuottamalla sellaisenaan olevalla CN-koodiin 0701 kuuluvalla valkoisella sokerilla tai toisella isoglukoosilla.";

d) korvataan 3 kohta seuraavasti:

"3. Kun valmistajan tuottama C-sokeri, C-isoglukoosi tai C-inuliinisiirappi on varastoitu vientiä varten siiloon, varastoon tai säiliöön, joka sijaitsee muulla tuotantomaana olevassa jäsenvaltiossa kuin valmistajan tehdasalueella tai toisessa jäsenvaltiossa ja jonne on varastoitu muiden valmistajien tai kyseisen valmistajan tuottamia muita sokereita, isoglukooseja tai inuliinisiirappeja ilman, että niiden aineellisia ominaisuuksia on mahdollista erottaa toisistaan, kaikki tällä tavoin varastoidut sokerit, isoglukoosit tai inuliinisiirapit on asetettava sellaiseen hallinnolliseen valvontaan, joka voi antaa tullitarkastusta vastaavat takeet siihen asti, kunnes 1 artiklan 1 kohdan b alakohdassa tarkoitettu vientiselvitys on hyväksytty ja kunnes ne ovat tullin valvonnassa tästä hyväksymisestä alkaen. Tässä tapauksessa on hyväksyttävää, että kyseisen C-sokerin, C-isoglukoosin tai C-inuliinisiirapin määrää vastaava yhteisössä tuotetun, sokerin, isoglukoosin tai inuliinisiirapin määrä, jota pidetään samassa siilossa, varastossa tai säiliössä varastosta purkamiseen asti, on korvaukseksi tämän C-sokerin, C-isoglukoosin tai C-inuliinisiirapin viennille vietävä yhteisön tullialueen ulkopuolelle.

Kun CN-koodiin 1701 99 10 kuuluva valkoinen sokeri pakataan vientiä varten enintään yhden nettokilogramman tuotetta sisältäviin, tuotetta lähinnä oleviin pakkauksiin ja se on mukana sellaisessa muita elintarvikkeita sisältävässä paketissa, jonka vie maasta tunnustettu hyväntekeväisyysjärjestö sen yrityksen lukuun, joka on valmistanut C-sokerin, tätä toimenpidettä pidetään 2 kohdan mukaisena korvaamisena."

3. Muutetaan 3 artikla seuraavasti:

a) korvataan 1 kohta seuraavasti:

"1. Asianomaisen jäsenvaltion on perittävä määristä, jotka on 1 artiklan 1 kohdan mukaisesti myyty sisämarkkinoilla, C-sokerin osalta 100 kilogrammalta tapauksen mukaan valkoista sokeria tai raakasokeria, C-isoglukoosin osalta 100 kilogrammaan kuiva-ainetta ja C-inuliinisiirapin osalta 100 kilogrammaan sokeri/isoglukoosiekvivalenttina ilmaistua kuiva-ainetta, määrä, joka vastaa

- suurinta kyseiseen tuotteeseen sinä markkinointivuonna, jona kyseinen C-sokeri, C-isoglukoosi tai C-inuliinisiirappi on tuotettu, ja sitä seuraavan kuuden kuukauden aikana sovellettavaa tuontimaksua,

ja

- 1,21 ecua."

b) korvataan 4 kohta seuraavasti:

"4. Niiltä C-sokerin, C-isoglukoosin ja C-inuliinisiirapin määriltä, jotka ovat lopullisesti tuhoutuneet tai vahingoittuneet ennen vientiä sellaisissa olosuhteissa, jotka asianomaisen jäsenvaltion toimivaltainen toimielin tunnustaa ylivoimaiseksi esteeksi, 1 kohdassa tarkoitettua vastaavaa määrää ei peritä."

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 30 päivänä tammikuuta 1996.

Komission puolesta

Franz FISCHLER

Komission jäsen

(1) EYVL N:o L 177, 1.7.1981, s. 4

(2) EYVL N:o L 110, 17.5.1995, s. 1

(3) EYVL N:o L 262, 16.9.1981, s. 14

(4) EYVL N:o L 161, 2.7.1993, s. 45